**İkinci Qarabağ müharibəsi**

**İkinci Qarabağ müharibəsi**, **Vətən müharibəsi**, **44 günlük müharibə** və ya **"Dəmir Yumruq" əməliyyatı** — [Azərbaycan Silahlı Qüvvələri](https://az.wikipedia.org/wiki/Az%C9%99rbaycan_Silahl%C4%B1_Q%C3%BCvv%C9%99l%C9%99ri) və [Ermənistan Silahlı Qüvvələri](https://az.wikipedia.org/wiki/Erm%C9%99nistan_Silahl%C4%B1_Q%C3%BCvv%C9%99l%C9%99ri) arasında [Dağlıq Qarabağda](https://az.wikipedia.org/wiki/Da%C4%9Fl%C4%B1q_Qaraba%C4%9F) davam edən silahlı qarşıdurma. Atəşkəsdən sonra müşahidə olunan ən gərgin və uzunmüddətli döyüşdür. Beynəlxalq səviyyədə [Azərbaycanın](https://az.wikipedia.org/wiki/Az%C9%99rbaycan) bir hissəsi kimi tanınan, lakin [Ermənistan](https://az.wikipedia.org/wiki/Erm%C9%99nistan) hökümətinin idarəetməsi altında yaradılan [Qondarma Dağlıq Qarabağ Respublikası](https://az.wikipedia.org/wiki/Qondarma_Da%C4%9Fl%C4%B1q_Qaraba%C4%9F_Respublikas%C4%B1) ilə bağlı həll olunmamış münaqişənin son gərginləşməsidir.

Qarşıdurmalar 27 sentyabr 2020-ci il səhər saat 06:00-da [Qarabağ müharibəsindən](https://az.wikipedia.org/wiki/Qaraba%C4%9F_m%C3%BCharib%C9%99si) sonra yaradılmış [təmas xətti](https://az.wikipedia.org/wiki/Da%C4%9Fl%C4%B1q_Qaraba%C4%9F_t%C9%99mas_x%C9%99tti) boyunca başladı. Bunun ardınca Ermənistanda hərbi vəziyyət və ümumi səfərbərlik, Azərbaycan isə hərbi vəziyyət, komendant saatı və qismən səfərbərlik elan etdi. Türkiyə, bu dəstəyin dərəcəsi mübahisəli olsa da, Azərbaycana hərbi dəstək verdi. Türkiyənin iştirakının, münaqişədə Azərbaycanın mövqeyini artırmaqla və Rusiyanın bölgədəki təsirini kənarlaşdırmaqla təsir dairəsini genişləndirmək cəhdi olduğu düşünülür.

Beynəlxalq ekspertlər müharibənin Azərbaycanın hücumu ilə başladığını və əsas məqsədin bölgənin müdafiəsi zəif olan cənub bölgələrini işğaldan azad etmək olduğunu iddia edirlər. Müharibə, pilotsuz təyyarələrin, sensorların, ağır artilleriyanın və raket zərbələrinin istifadəsi, habelə dövlət təbliğatının və onlayn informasiya müharibəsində rəsmi sosial media hesablarının istifadəsi ilə yadda qalan oldu. Çoxsaylı ölkələr və [Birləşmiş Millətlər Təşkilatı](https://az.wikipedia.org/wiki/Birl%C9%99%C5%9Fmi%C5%9F_Mill%C9%99tl%C9%99r_T%C9%99%C5%9Fkilat%C4%B1) döyüşləri kəskin şəkildə qınadı və hər iki tərəfi gərginliyi azaltmağa və mənalı danışıqları təxirə salmadan davam etdirməyə çağırdı. Rusiya, Fransa və ABŞ-ın vasitəçiliyi ilə əldə olunan üç atəşkəs də müharibəni dayandıra bilmədi.

Dağlıq Qarabağdakı ən böyük ikinci şəhər olan [Şuşanın azad edilməsindən](https://az.wikipedia.org/wiki/%C5%9Eu%C5%9Fan%C4%B1n_azad_edilm%C9%99si) sonra [İlham Əliyev](https://az.wikipedia.org/wiki/%C4%B0lham_%C6%8Fliyev), [Vladimir Putin](https://az.wikipedia.org/wiki/Vladimir_Putin) və [Nikol Paşinyan](https://az.wikipedia.org/wiki/Nikol_Pa%C5%9Finyan) arasında 10 noyabr 2020-ci il, saat 00:00-dan (UTC+3) etibarən bütün döyüş əməliyyatlarını dayandıran [atəşkəs bəyanatı](https://az.wikipedia.org/wiki/Da%C4%9Fl%C4%B1q_Qaraba%C4%9F_at%C9%99%C5%9Fk%C9%99s_b%C9%99yanat%C4%B1_(2020)) imzalandı. Müqaviləyə əsasən, Azərbaycan müharibə zamanı işğaldan azad etdiyi ərazilərə nəzarəti əlində saxladı. [Ermənistan](https://az.wikipedia.org/wiki/Erm%C9%99nistan) isə işğal altındakı keçmiş DQMV ətrafı əraziləri Azərbaycana qaytardı. Azərbaycan, həmçinin [Türkiyə](https://az.wikipedia.org/wiki/T%C3%BCrkiy%C9%99) və [İranla](https://az.wikipedia.org/wiki/%C4%B0ran) həmsərhəd olan [Naxçıvana](https://az.wikipedia.org/wiki/Nax%C3%A7%C4%B1van) dəhliz əldə etdi. Təxminən 2000 rus əsgəri Ermənistan və Dağlıq Qarabağ arasındakı [Laçın dəhlizi](https://az.wikipedia.org/wiki/La%C3%A7%C4%B1n_d%C9%99hlizi) boyunca və keçmiş DQMV-nin Azərbaycanın nəzarətində olmayan hissəsində ən azı 5 il müddətinə sülhməramlı qüvvələr olaraq yerləşdirildi.